**5. a,b,c Hon- és népismeret**

 **2020. március 30-április 03.**

Remélem, tetszett a múlt heti feladat.

Küldöm a megoldást is, hogy ellenőrizni tudjátok a füzetben.

(a 2. hét megoldásai)

1. a megcsendesedés ideje volt, lelkileg felkészültek a következő ünnepre, ezért a zajos összejövetelek nem voltak szokásban

2. fekete

3. hintáztak, labdáztak, köcsögöt dobáltak, karikázót táncoltak

4. egy bábut a vízhez vittek és elégették

5. „Mind menjetek férjhez!”

6. erjesztett gabonalé

7. pálinka

Egy héttel megint közelebb kerültünk a húsvéthoz. A heti feladat ehhez az ünnephez kapcsolódik.

Nézd meg ezt a filmet: (5 perces)

Tökéletlen történelem

A húsvét története

<https://www.youtube.com/watch?v=RYon27SVasU>

Ha valaki nem tudja megnézni a filmet, akkor máshonnan is megkeresheti a jó megoldásokat!

Válaszoljatok a füzetben ezekre a kérdésekre!

1. Mi történt nagypénteken Jeruzsálemben?

2. Melyik nap támadt fel Jézus?

3. Hogyan egységesítette a 325-ben tartott niceai zsinat húsvét idejét?

4. A húsvét mozgóünnep. Milyen időpontok közé eshet a megünneplése?

5. Mi a nagyhét?

6. Melyek a nagyhét kiemelkedő napjai?

7. Mire emlékezünk nagycsütörtökön?

8. Mire emlékezünk nagypénteken?

9. Mire utal a magyar név: húsvét?

10. Melyik istennő hagyományából került át a kereszténységbe a nyúl és a tojás szimbóluma?

11. Melyik nép használt először a tavasz megünneplésére színezett tojásokat?

12. Hogy került ez a szokás Európába?

13. Mit jelképez a piros tojás?

14. Mi a legismertebb húsvéti népszokás?

15. Miért nem volt szabad nagypénteken kenyeret sütni?

16. Miért jó húsvét hajnalán mosakodni?

Ha elkészítetted, a szüleid írjanak egy mondatot, hogy teljesítetted a feladatot.

„Igazolom, hogy gyermekem elkészítette a heti hon- és népismeret feladatot.”

Jó szórakozást kívánok nektek a munkához!

Üdvözlettel: Zsuzsa néni

beküldési határidő: 2020.április 07., kedd